Gerakan Kepandhuan (b. Inggris: "Scouting") iku sawijining obahan pembinaan nom-noman sing ndarbèni prabawa sadonya. Gerakan kepandhuan dumadi saka sawatara organisasi kapemudaan, kanggo priya utawa wanita, sing tujuané nglatih fisik, mental lan spiritual lan ndhorong supaya ngayahi kagiyatan positif ing masarakat. Tujuan iki digayuh liwat program latihan lan pendhidhikan non-formal kepramukaan sing ngutamakaké aktivitas praktis ing lapangan. Wektu iki, ana punjul 38 yuta anggota kepandhuan saka 217 nagara lan teritori.